༈ཧར་ཆེན་པེའི་ཟེའི་ཧོ་ཤོའ་ིཨར་ཤན་གྱི་གཞི་བདག་གི་གསོལ་མཆོད་བཞུགས་སོ།  ། བཅོམ་ལྡན་སྨན་གྱི་
རྒྱལ་པོའ་ིའཕྲིན་ལས་རྒྱུན།  ། བདུད་རྩིའི་ཆབ་ཀྱི་རྫིང་བུར་འཁྱིལ་བ་ཡིས།  ། འགྲོ་བའི་ནད་ཀྱི་ཟུག་རྔུ་
སེལ་བྱེད་པ།  ། ཨར་ཤན་ཞེས་སུ་གྲགས་པ་འདིར་གནས་པའི།  ། ལྷ་ཀླུ་གཞི་བདག་ཇི་སྙེད་མཆིས་པ་
ཀུན།  ། མཆོད་པའི་མགྲོན་དུ་གུས་པས་སྤྱན་འདྲེན་གྱི།  ། ཡིད་ལྟར་མྱུར་བའི་ཤུགས་ཀྱིས་འདིར་བྱོན་
ལ།  ། རང་རང་དགྱེས་པའི་གདན་ལ་བཞུགས་སུ་གསོལ།  ། དྭངས་བསིལ་ཨརྒྷཾ་ཞབས་བཀྲུའི་རྫིང་བུ་
འཁྱིལ།  ། མེ་ཏོག་ཚལ་བཞད་སྤོས་ཀྱི་སྤྲིན་ཕུང་གཏིབ།  ། སྒྲོན་མེའི་ཕྲེང་བ་ཚར་དངར་དྲི་ཆབ་སྦྲེངས།  །
བཤོས་བཟང་ལྷུན་པོ་ལྟར་སྤུངས་གདངས་སྙན་གྱི།  ། རོལ་མོ་འཁྲོལ་ཞིང་འདོད་ཡོན་རྣམ་པ་ལྔས།  །
དབང་པོའ་ིཡུལ་དུ་འཛད་མེད་དགའ་བདེ་སྤེལ།  ། བཟའ་བཅའ་བཏུང་བའི་བྱེ་བྲག་སྣ་ཚོགས་དང་།  །
སྤྱན་གཟིགས་དཀོར་ནོར་མཁོ་རྒུའི་ལོངས་སྤྱོད་དང་།  ། སྣ་ཚོགས་ཤིང་སྣ་སྨན་དང་རིན་པོ་ཆེ།  ། དར་
ཟབ་འབྲུ་སྣ་ཕྱེ་མར་རབ་འབར་མེར།  ། བསྲེགས་པའི་བསངས་ཀྱི་དུ་བ་ལྷ་ཡི་ལམ།  ། བཻ་ཌཱུའི་ཆུ་འཛིན་
ལྟ་བུར་འཁྲིགས་པ་འདི།  ། ས་ཕྱོགས་འདི་རུ་གཉུག་མར་གནས་པ་ཡི།  ། ཡུལ་ལྷ་གཞི་བདག་འཁོར་
དང་བཅས་པ་ལ།  ། འབུལ་ལོ་བཞེས་ནས་བདག་ཅག་འཁོར་བཅས་ལ།  ། རྟག་ཏུ་སྡོང་གྲོགས་འཕྲིན་
ལས་གཡེལ་མེད་མཛོད།  ། ནད་སེལ་སྨན་གྱི་རྫིང་བུ་འདི་ཉིད་ལ།  ། ཉམ་ཐག་སྐྱེ་བོ་སུ་དག་ཁྲུས་བྱེད་
ཀྱང་།  ། ཟུག་རྔུའི་གདུང་བ་མྱུར་དུ་དྲུང་ཕྱུང་སྟེ།  ། བདེ་དགས་རྟག་ཏུ་འཚོ་བའི་འཕྲིན་ལས་མཛོད།  །
ཕྱོགས་འདིར་ནད་རིམས་ཁ་སྨྲས་གླེང་རྩོད་སོགས།  ། མི་མཐུན་ཉེར་འཚེ་ཀུན་ཞི་སྐྱེ་བོ་ཀུན།  ། ཡིད་
526
མཐུན་བག་ཕེབས་དགེ་བཅུའི་ལམ་ལ་གནས།  ། སྣོད་བཅུད་འབྱོར་པ་ཕུན་སུམ་ཚོགས་པར་མཛོད།  །
དགེ་འདུན་རྣམས་ཀྱི་ཆོས་སྤྱོད་ཆ་རྐྱེན་དང་།  ། འགྲོ་བའི་སྲོག་འཚོའི་གསོས་སུ་གྱུར་པ་ཡི།  ། ལོ་ཏོག་
འབྲས་བུ་དུས་སུ་ལེགས་པར་སྨིན།  ། ནོར་རྫས་སྒོ་ཟོག་ལོངས་སྤྱོད་རྒྱས་པར་མཛོད།  ། ཐུབ་བསྟན་
སྙིང་པོ་བློ་བཟང་རྒྱལ་བ་ཡི།  ། དྲི་མེད་རིང་ལུགས་དར་ཞིང་རྒྱས་པ་དང་།  ། སྐྱེ་རྒུ་ཐམས་ཅད་བདེ་སྐྱིད་
དཔལ་ལ་རོལ།  ། བཀྲ་ཤིས་མཚན་མས་ཕྱོགས་ཀུན་ཁྱབ་པར་མཛོད།  ། ཅེས་ཧར་ཆིན་པེའི་ཟིའི་ཧོ་ཤོའ་ིཆུ་ཚན་ཉེ་འཁོར་གྱི་གཞི་བདག་གི་གསོལ་མཆོད་འདི་ལྟ་བུ་ཞིག་དགོས་ཞེས་དགོན་སྡེ་ཁྲི་དཔལ་གླིང་གི་མཛོད་པ་གསུང་རབ་དར་རྒྱས་ཀྱིས་དངུལ་མཎ་ལྷ་རྫས་བཅས་བསྐུལ་ངོར།  ༧དྷརྨ་བཛྲ་གྱིས་བུར་ཧན་ཐུའི་ལྷ་ཁང་དགེ་ཚོགས་གླིང་དུ་བྲིས་པ་དགེ་ལེགས་འཕེལ། །  ། །